Sous vides kommer oftest med et temperaturspænd fra 20-99 °C, men det nøjagtige temperaturspænd varierer fra model til model. Alt efter, hvad du skal tilberede, er det vigtigt, at sous viden kan indstilles til den rigtige temperatur. Kartofler og grøntsager kræver for eksempel højere tilberedningstemperatur end fisk og kød.
Inden du foretager dit køb, kan det derfor være en god idé at læse om almindelige tilberedningstemperaturer for forskellige madvarer. Du kan læse mere her på Madens Verden omkring, hvilke temperaturer forskelligt kød skal have med en sous vide.